b'\n_START_ARTICLE_\nBleda xinesa\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s una varietat conreada comestible d\'origen xin\xc3\xa8s. Malgrat el seu nom, la bleda xinesa en realitat pertany a la mateixa esp\xc3\xa8cie que el nap (tamb\xc3\xa9 de la fam\xc3\xadlia brassic\xc3\xa0cia). Hi ha moltes variacions pel que fa als seus noms quotidians i a la seva classificaci\xc3\xb3 cient\xc3\xadfica, ja que tamb\xc3\xa9 es fa servir el nom binomial de Brassica campestris. _NEWLINE_\xc3\x89s una verdura molt baixa en greixos \xe2\x80\x930,2 grams en 10 grams\xe2\x80\x93, per\xc3\xb2 alta en vitamina: C 4 mg, calci 105 mg i magnesi 19 mg.\n_START_SECTION_\nVarietats\n_START_PARAGRAPH_\nHi ha diverses varietats de cols xineses, des de les m\xc3\xa9s delicades \xe2\x80\x93choy sum (xin\xc3\xa8s: \xe8\x8f\x9c\xe5\xbf\x83; pinyin: c\xc3\xa0ix\xc4\xabn)\xe2\x80\x93 fins a les que semblen una bleda o col verda \xe2\x80\x93bok choy o pak choy (xin\xc3\xa8s: \xe7\x99\xbd\xe8\x8f\x9c; "verdura blanca") amb la base de les tiges m\xc3\xa9s gruixuda.\n_START_SECTION_\nHist\xc3\xb2ria\n_START_PARAGRAPH_\nDurant la dinastia Ming el farmac\xc3\xa8utic Li Shizhen va estudiar les propietats medicinals de la col xinesa. Fins aquell moment nom\xc3\xa9s es cultivava al delta del riu Yangtze, per\xc3\xb2 a partir d\'aleshores es va fer popular i molt conreada al nord de la Xina. Es va introduir a Corea i a principi del segle XX tamb\xc3\xa9 al Jap\xc3\xb3. Actualment es troba als mercats de tot el m\xc3\xb3n._NEWLINE_Abans, Linnaeus l\'havia classificada dins d\'una esp\xc3\xa8cie pr\xc3\xb2pia, Brassica chinensis. Aquestes varietats no formen cabdells, tenen fulles verd fosc i llises que formen una agrupaci\xc3\xb3 semblant a un api o una bleda. Aquestes varietats s\xc3\xb3n sobretot populars al sud de la Xina, per\xc3\xb2 s\xc3\xb3n resistents al fred i es poden conrear tamb\xc3\xa9 m\xc3\xa9s al nord fins i tot al nord d\'Europa.'